`மெர்சல்' படத்தில், அரசுத் திட்டங்களை விமர்சித்தும், மதத்துக்கு எதிராகவும் எப்படி வசனங்களை வெக்கலாம் எனப் போர்க்கொடி தூக்கியது ஓர் அரசியல் கட்சி. அதற்குப் பரவலான ஊடக வெளிச்சம் கிடைத்தது; விவாதத்துக்குள்ளானது. சமூகநீதிக்குப் பெயர்போன தமிழகத்தில் குழந்தைகளின் மனதில் விதைக்கும் இத்தகைய சித்திரிப்புகளுக்கு எதிரான உரையாடல்கள் தீவிரமாக நிகழ்ந்தாலொழிய, அடுத்த தலைமுறையின் நெஞ்சிலும் நவீன வடிவில் நஞ்சை விதைக்கும் போக்கை நிறுத்த முடியாது.